મંગળવારે ઘટાડામાં આ સપાટી તોડ્યા વગર પાછી ફરતાં ચાર્ટના આધારે ટ્રેડિંગ કરતાં વર્ગમાં રાહત જોવાઈ હતી. ટેકનિકલ એનાલિસ્ટ ભાવેશ રાયચુરાનું કહેવું હતું કે, નિફ્ટીએ છેલ્લા ત્રણ દિવસમાં બે વખત 10,900ની નીચે બોટમ બનાવીને સુધારો બતાવ્યો છે. આને કારણે આગામી દિવસોમાં જો હવે આ લેવલ નહીં તૂટે તો બજાર કોન્સોલિડેશન તબક્કમાં આવશે અને નિફ્ટીની ટૂંકા ગાળાની રેન્જ નીચામાં 10,900થી ઊપરમાં 11,400ની રહેશે.